CELEX: 32017D2355
Language: hu
Date: 2017-12-14 00:00:00
Title: A Bizottság (EU) 2017/2355 végrehajtási határozata (2017. december 14.) az UV-fénnyel kezelt gombáknak a 258/97/EK európai parlamenti és tanácsi rendelet szerinti új élelmiszerként való forgalomba hozatala engedélyezéséről (az értesítés a C(2017) 8474. számú dokumentummal történt)

16.12.2017   
            
            
               HU
            
            
               Az Európai Unió Hivatalos Lapja
            
            
               L 336/52
            
         A BIZOTTSÁG (EU) 2017/2355 VÉGREHAJTÁSI HATÁROZATA
   (2017. december 14.)
   az UV-fénnyel kezelt gombáknak a 258/97/EK európai parlamenti és tanácsi rendelet szerinti új élelmiszerként való forgalomba hozatala engedélyezéséről
   
      
         (az értesítés a C(2017) 8474. számú dokumentummal történt)
      
   
   (Csak az angol nyelvű szöveg hiteles)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az új élelmiszerekről és az új élelmiszer-összetevőkről szóló, 1997. január 27-i 258/97/EK európai parlamenti és tanácsi rendeletre (1) és különösen annak 7. cikkére,
   mivel:
   
               (1)
            
            
               2016. június 10-én az Ekoidé AB vállalat a nagyobb mennyiségű D2-vitamint tartalmazó, UV-fénnyel kezelt gombáknak (Agaricus bisporus) a 258/97/EK rendelet 1. cikke (2) bekezdésének f) pontja szerinti új élelmiszerként az uniós piacon való forgalomba hozatalára vonatkozó kérelmet nyújtott be az illetékes svéd hatósághoz.
            
         
               (2)
            
            
               2017. február 27-én Svédország illetékes hatósága közzétette elsődleges értékelő jelentését. Az említett jelentésben arra a következtetésre jutott, hogy a nagyobb mennyiségű D2-vitamint tartalmazó, UV-fénnyel kezelt gombák (Agaricus bisporus) megfelelnek a 258/97/EK rendelet 3. cikkének (1) bekezdésében az új élelmiszer-összetevők vonatkozásában megállapított feltételeknek.
            
         
               (3)
            
            
               A Bizottság az elsődleges értékelési jelentést 2017. március 2-án továbbította a többi tagállamnak.
            
         
               (4)
            
            
               A 258/97/EK rendelet 6. cikke (4) bekezdésének első albekezdésében megállapított 60 napos időszakon belül több tagállam is indokolt kifogással élt. A kérelmező azonban kiegészítő információkat nyújtott be, amelyekkel a tagállamok és a Bizottság megelégedésére eloszlatta a fenti aggályokat.
            
         
               (5)
            
            
               Az 1169/2011/EU európai parlamenti és tanácsi rendelet (2) VI. melléklete A. részének 1. pontja előírja, hogy az élelmiszer nevében vagy ahhoz kapcsolódóan minden olyan esetben szerepelnie kell azon kezelési módszernek, amelynek az élelmiszert alávetették, amikor az ilyen tájékoztatás elmulasztása a fogyasztók félrevezetését jelentené. Mivel a fogyasztók általában nem számítanak arra, hogy a gombák UV-fénnyel legyenek kezelve, a fogyasztók megtévesztésének elkerülése érdekében az élelmiszer nevében vagy ahhoz kapcsolódóan ennek az információnak szerepelnie kell.
            
         
               (6)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   Az e határozat mellékletében meghatározott, a nagyobb D2-vitamin-tartalom érdekében UV-fénnyel kezelt gombák (Agaricus bisporus) forgalomba hozhatók az Unióban új élelmiszer-összetevőként.
   2. cikk
   Az e határozattal engedélyezett, a nagyobb D2-vitamin-tartalom érdekében UV-fénnyel kezelt gombák (Agaricus bisporus) megnevezése: „UV-fénnyel kezelt gombák (Agaricus bisporus)”.
   3. cikk
   E határozat címzettje az Ekoidé AB, Vårbruksgatan 67, 583 32 Linköping, Svédország.
   
      Kelt Brüsszelben, 2017. december 14-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 43., 1997.2.14., 1. o.
   
   
      (2)  Az Európai Parlament és a Tanács 1169/2011/EU rendelete (2011. október 25.) a fogyasztók élelmiszerekkel kapcsolatos tájékoztatásáról, az 1924/2006/EK és az 1925/2006/EK európai parlamenti és tanácsi rendelet módosításáról és a 87/250/EGK bizottsági irányelv, a 90/496/EGK tanácsi irányelv, az 1999/10/EK bizottsági irányelv, a 2000/13/EK európai parlamenti és tanácsi irányelv, a 2002/67/EK és a 2008/5/EK bizottsági irányelv és a 608/2004/EK bizottsági rendelet hatályon kívül helyezéséről (HL L 304., 2011.11.22., 18. o.).
   
      MELLÉKLET
      
         A NAGYOBB D2-VITAMIN-TARTALOM ÉRDEKÉBEN UV-FÉNNYEL KEZELT GOMBÁK (AGARICUS BISPORUS) SPECIFIKÁCIÓI
      
      
         Leírás/Meghatározás:
      
      Olyan, kereskedelmi célból termesztett Agaricus bisporus, amelynek esetében a leszedett gombát UV-fénnyel kezelik, és ennek eredményeként 100 g friss gomba D2-vitamin-tartalma ≤ 10 μg.
      UVB-besugárzás: 290–320 nm hullámhosszú ultraibolya fénnyel történő besugárzás.
      
         D2-vitamin:
      
      
                  Kémiai név
               
               
                  (3β,5Z,7E,22E)-9,10-szekoergoszta-5,7,10(19),22-tetraén-3-ol
               
            
                  Szinonima
               
               
                  Ergokalciferol
               
            
                  CAS-szám
               
               
                  50-14-6
               
            
                  Molekulasúly
               
               
                  396,65 g/mol
               
            
         Tartalom:
      
      D2-vitamin a végtermékben: 5–10 μg/100 g tömegű friss termékben, az eltarthatóság végén.